open-index/open-wikipedia-markdown huggingface dataset:
פורמולה 2 עונת 2019

**עונת 2019 בפורמולה 2** היא העונה השלישית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA). קטגוריית מרוצי הפורמולה 2 מדורגת כרמה השנייה של מרוצי מכוניות גלגל-פתוח אחרי הפורמולה 1 בהתאם לתוכנית השלבים הגלובלית. אירועי האליפות התנהלו במקביל לאירועי הקטגוריה הבכירה. ניק דה פריס זכה באליפות הנהגים, קבוצת DAMS זכתה באליפות היצרנים. במהלך המרוץ התשיעי בעונה, שהתקיים בבלגיה, נהרג אנטואן הובר בתאונה. לאחר שהתנגש בקיר ולאחר מכן נפגע על ידי מכוניתו של חואן מנואל קוריאה. בעקבות כך בוטל המרוץ ומרוץ הספרינט ביום למחרת.

## קבוצות ונהגים

## רשימת מרוצים

## שיטת הניקוד
הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים.  

הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה. 
 
### מרוץ פתיחה

### מרוץ ספרינט

### אליפות הנהגים

### אליפות הקבוצות

## קישורים חיצוניים
* 

## הערות שוליים

קטגוריה:עונות בפורמולה 2
קטגוריה:תחרויות ספורט מוטורי ב-2019
גיזלה אגנס מאנהלט-קתן

**גיזלה אגנס מאנהלט-קתן** (בגרמנית: **Gisela Agnes von Anhalt-Köthen**; 21 בספטמבר 1722 - 20 באפריל 1751) הייתה נסיכה גרמנייה, ואשתו של לאופולד השני, נסיך אנהלט-דסאו.

## ביוגרפיה
גיזלה אגנס נולדה ב-21 בספטמבר 1722 בקתן, ללאופולד, נסיך אנהלט-קתן ולפרדריקה הנרייטה מאנהלט-ברנבורג, בתם של קרל פרידריך, נסיך אנהלט-ברנבורג וסופיה אלברטינה מזולמס-זוננוואלדה.

בשנת 1728 מת אביה בלא להותיר יורש זכר, ודודה אוגוסט לודוויג, נסיך אנהלט-קתן ירש את הנסיכות. עם זאת, גיזלה אגנס טענה לזכותה בירושה ובנחלות, והופיעה עם טענתה בפני בית המשפט הקיסרי. בתיווך יוהאן אוגוסט, נסיך אנהלט-צרבסט הושגה פשרה, שבה גיזלה תוגמלה עם סכום של 100,000 טלר, ובנוסף היא קיבלה פנסיה שנתית עד נישואיה. כמו כן היא גם קיבלה את האוסף של אביה, שכלל רובים, מטבעות ועוד 32,000 טלר על עיזבונות בפרוסיג, קלפציג וקתן.

ב-25 במאי 1737 התחתנה גיזלה אגנס בברנבורג עם בן דודה, לאופולד השני, נסיך אנהלט-דסאו, ממנו נולדו לה 7 ילדים. הנישואים היו מאוד מאושרים, ובשל כך לאחר מותה של גיזלה אגנס ב-20 באפריל 1751 בדסאו, לקח זאת לאופולד באופן קשה, והוא מת כעבור 8 חודשים.

## משפחתה
ב-25 במאי 1737 התחתנה גיזלה אגנס עם לאופולד השני, נסיך אנהלט-דסאו, ממנו היו לה 7 ילדים:
* לאופולד השלישי, דוכס אנהלט-דסאו (1740–1817).
* לואיזה (1742–1743).
* הנרייטה קתרינה אגנס, נסיכת אנהלט-דסאו (1744–1799), התחתנה עם יוהאן יוסטוס, הברון מלואן.
* מריה לאופולדינה, נסיכת אנהלט-דסאו (1746–1769), התחתנה עם זימון אוגוסט, רוזן ליפה-דטמולד.
* יוהאן גאורג מאנהלט-דסאו (1748–1811).
* קזימירה, נסיכת אנהלט-דסאו (1749–1778), התחתנה עם זימון אוגוסט, רוזן ליפה-דטמולד.
* אלברט פרידריך מאנהלט-דסאו (1750–1811), התחתן עם הנרייטה מליפה-וייסנפלד.

## קישורים חיצוניים

קטגוריה:נסיכות גרמניות
קטגוריה:בית אסקניה
קטגוריה:ילידות 1722
קטגוריה:נפטרות ב-1751
ניג'אט שיחאליזדה

**ניג'אט שיחאליזדה** (באזרית: **Nicat Şıxəlizadə**; נולד ב-12 באוקטובר 1988) הוא ג'ודוקא אזרי. שיחאליזדה מתחרה בקטגוריית המשקל עד 66 ק"ג ומחזיק במדליית ארד מאליפות העולם ואליפות אירופה.

## קריירה
באליפות העולם 2005 שנערכה בקהיר, שיחאליזדה בן ה-16 זכה במדליית הארד בקטגוריית המשקל עד 60 ק"ג. שיחאליזדה התחיל את התחרות בסיבוב השני, הפסיד לאוטרבייב הקזחי ונשר לקרבות בית הניחומים. לאחר ניצחונות על עומר רבאחי האלג'יראי, מקסים קורוטון האוקראיני, וחיד סרלאק האיראני וגל יקותיאל הישראלי, שיחאליזדה עלה לקרב על מדליית הארד בו גבר על רבאזי זינטירידיס היווני. באותה השנה הוא סיים במקום החמישי באליפות אירופה לאחר שהפסיד בקרב על מדליית הארד.

בפברואר 2007 הוא זכה במדליית זהב בטורניר פריז היוקרתי לאחר שניצח בגמר את תצואקי אגוסה היפני באיפון. ביוני 2011 הוא זכה במדליית ארד בטורניר 'World Cup Tallinn'. באוקטובר 2012 שיחאליזדה זכה במדליית זהב בגראנד פרי אבו דאבי לאחר שניצח בגמר את רישוד סובירוב האוזבקי באיפון. במאי 2015 הוא זכה במדליית זהב בגראנד סלאם באקו שבמדינת הולדתו לאחר שניצח בגמר את קולין אואטס הבריטי. במאי 2016 שיחאליזדה זכה במדליית ארד בטורניר המאסטרס היוקרתי שנערך בגוודלחרה. 

באולימפיאדת ריו 2016, שיחאליזדה הודח בשלב שמינית הגמר לאחר ניצחון והפסד. הוא התחיל בסיבוב השני בו ניצח את סוגוי אוריאטה ספרדי והפסיד בשמינית הגמר לפאביו באזילה האיטלקי שזכה בזהב.

באליפות אירופה 2017 שנערכה בוורשה, זכה שיחאליזדה במדליית הארד בקטגוריית המשקל עד 66 ק"ג. בקרב הראשון הוא ניצח את מנואל שייבל הגרמני, בשמינית הגמר הוא ניצח את יספר לפיבר הבלגי וברבע הגמר גבר על קמל חאן-מגמדוב הרוסי. בחצי הגמר הוא הפסיד לאדריאן גומבוץ הסלובני ונשר לקרב על מדליית הארד בו גבר על דזמיטרי מינקו הבלארוסי. באותה השנה הוא זכה במדליית ארד בגראנד סלאם פריז.

## קישורים חיצוניים

## הערות שוליים

קטגוריה:ג'ודוקא אזרים
קטגוריה:ג'ודוקא באולימפיאדת ריו דה ז'ניירו (2016)
קטגוריה:גאורגים שנולדו ב-1988
מק טיטאן

**מק טיטאן** (באנגלית: **Mack Titan**) היא משאית כבדה המשמשת כרכבת כבישים מתוצרת יצרנית האוטובוסים והמשאיות האמריקאית **Mack Trucks**  אשר מיוצרת משנת 1995 ועד היום באוסטרליה ויוצרה בין השנים 2008–2017 בארצות הברית.

רכבות כבישים הן משאיות דמויות רכבת, הנעות בעיקר ברחבי אוסטרליה, אך גם בארצות הברית ובמערב קנדה. אלה הם כלי רכב ענקיים, המורכבים מגורר רב-עוצמה וממספר נגררים, להבדיל מסמי-טריילרים הכוללים נגרר אחד.

## "מק טיטאן" באוסטרליה
* מערכת היגוי - מימין.
* דגם "מק טיטאן" מצויד ברדיאטור גדול המתאים למזג האוויר החם באוסטרליה.
* דגם "מק טיטאן" מצויד במכל אוויר בעל קיבולת מספיקה להפעלת בלמי אוויר רבי עצמה הנדרשים בעת גרירת מספר נגררים. ישנם דגמים בהם מותקן גם מתנע הפועל על אוויר דחוס.
* מבנה שלדה וסרנים מחוזק במיוחד למטענים כבדים וכבישים לא סלולים.
* פגוש קדמי בעל יכולת ספיגת אנרגיה בזמן תאונה.
* יניקת אוויר בכיוון אנכי שמאלי וימני של הרכב כדי למנוע את כניסת אבק למנוע בנהיגה על כבישים לא סלולים.
* מערכת בלמים קדמיים ואחוריים - תוף.
* 2 מכלי דלק - 900 ליטר כל אחד.
* מערכת חשמל - 12 וולט.

## ראו גם
* רכבת כבישים
* מק NO משאית 7.5 טון 6X6
* מק סדרות MC/MR
* מק סדרה פינקל

## לקריאה נוספת
*  "מק טיטאן" - תמונות

## קישורים חיצוניים

* 
* 

## הערות שוליים

קטגוריה:כלי רכב שהושקו ב-1995
קטגוריה:כלי רכב אמריקאיים
קטגוריה:כלי רכב המיוצרים באוסטרליה
קטגוריה:משאיות מק
רז ספני

**רז ספני** (נולד ב-8 בספטמבר 1996) הוא שחקן, אושיית רשת ויוטיובר עבר ישראלי.

## ביוגרפיה
רז ספני נולד ברמת חן ברמת גן לגדעון (קבלן שיפוצים) ובטי. לספני אח ואחות. הוא למד בבית הספר היסודי רמת חן ובתיכון בליך ברמת גן, במגמת חוק ומשפט והדריך בתנועת הנוער הצופים, בצופי רמת חן. כנער, שיחק כדורגל בקבוצת הכח עמידר רמת גן.

ספני התגייס לצה"ל באוקטובר 2014 ושירת בבקו"ם בתל השומר.

ספאני הקים את רדיו חארטא, פלטפורפמה שבועית ששודרה בלייב באינסטגרם, ולאחר מכן תכניה שודרו בתוכנית "מרושתים", באתר של הזכיינית רשת. ב"רדיו חארטא", הגיש יחד עם קווין רובין תוכניות רדיו עם מוזיקה, הומור וטלפונים לחברים.

לאחר שחרורו מצה"ל, הקים ספני ביחד עם קווין רובין את ערוץ הוולוגים, ואת ערוץ היוטיוב "קווין ורז – חיים בחארטא". בהמשך, הופיע הצמד בתוכנית בערוץ yes KidZ 'החיים על פי קווין ורז', בה שודרו וולוגים שלהם. חבורת "חיים בחרטא" התפרקה וספני הקים חבורה חדשה ששמה "בלאגן".

ב-2016 צילם יחד עם שירלי לוי עבור תוכנית הריאליטי "אקס פקטור ישראל" של הזכיינית "רשת" סרטונים קומיים, של מאחורי הקלעים של התוכנית.

ב-2017 למד משחק בבית הספר למשחק מול מצלמה "טכניקה", של ניב רז ואולי שטרנברג.

בספטמבר 2017 השתתף במיזם יוטיוב של משרד הפרסום teenk יחד עם קווין רובין הנקרא "קווין ורז - חיים בחארטא". תוכן הערוץ כלל וולוגים מוילה ששכרה ההפקה באבן־יהודה. קהל היעד הורכב בעיקר מילדים ובני נוער. הפרויקט מומן דרך משרד הפרסום על ידי תוכן מסחרי שיווקי. הסדרה תוייגה ככזאת ש"שברה את הרשת", וכמות הצפיות לפרק עולה על 200 אלף צפיות. ערוץ היוטיוב הגיע למקום הראשון בדירוג "כוכבי הרשת לשנת תשע"ח" של הצינור. וזכה בפרסים "יוטיובר השנה", "וולוגר השנה" ו"הרכב הרשת של השנה".

באוגוסט 2018 דירג אתר פרוגי את ספני ורובין במקום ה-45 מתוך 70 כוכבי הנוער של ישראל.

רז ספני הוציא מספר שירים, ביניהם: "לא הולכים לישון", בשיתוף קווין רובין ויאלו, "הכל חארטא", בשיתוף קווין רובין ופלד ובלאגן, בשיתוף שון בלו ורון נשר.

בדצמבר 2018, השתתף ספני בנקסט פסט, מופע בהפקת סברס וטינק לחנוכה.

ביוני 2019 הוציא ביחד עם רון נשר ושון בלו את שיר הנושא של הפרויקט "בלאגן", את השיר כתב והלחין רון נשר, והפיק את השיר מוטי סימון.

ב-2019 נבחר להנחות את תוכנית החגים "גוג ונחגוג" של ערוץ KidZ.

ביולי 2019 נבחר לשפוט את תוכנית הרשת "הסאב הבא" לצד בן קיסר ועמית רחום.

באוקטובר 2021 ספני יחד עם מתן פרץ השיקו פודקאסט בשם "נכנסים לפינות".

בשנת 2022 החל ספני לשחק בסדרה ספיידרז.

## חיים אישיים
ספני נשוי לשי קנדל.

## פרסים ומועמדויות

## קישורים חיצוניים

* רחלי מלק-בודה, "אצל הנוער של היום הסקרנות היא מה שעובד", מקור ראשון, 2 באוגוסט 2018
* תוכנית הצינור, "לא חארטא: כך שוברים קווין ורז את הרשת וסוחפים אלפי בני נוער", ערוץ 10, 9 באוגוסט 2018
* 
* 
* רותם גוטמן, חיים בחארטא LIVE בקיסריה, עמוד 30, חדשות קיסריה

## הערות שוליים

קטגוריה:שחקני קולנוע וטלוויזיה ישראלים
קטגוריה:יוטיוברים ישראלים
קטגוריה:כוכבי רשת ישראלים
קטגוריה:בוגרי תיכון בליך
קטגוריה:בוגרי תנועת הצופים בישראל
קטגוריה:ישראלים שנולדו ב-1996
ספר המנהיג

ספר **המנהיג** או **המנהיג בני העולם** הוא ספר הלכה ומנהג, וחיבורו העיקרי של רבי אברהם בן נתן מהראשונים, החתום בראשי תבות בקטעים רבים בספר "אב"ן" או "אברהם בן נתן הירחי".

הספר עוסק בעניינים השונים על פי סדר לוח השנה. כמו פוסקים אשכנזים אחרים הוא מייחס חשיבות רבה למנהגים שנהגו בקהילות ישראל השונות.

הספר נדפס לראשונה 315 שנה לאחר חיבורו, בשנת ה'רע"ט בקושטנטינא.

## נושאי הספר
הספר כאמור עוסק במנהגי הקהילות השונות, ובעיקרו הושפע ממנהגי מקום מושבו בעת חיבורו, בעיר טולדו (טילטולא) שבספרד לשם הגיע לאחר נדודים שונים. התחיל לחבר את חיבורו בשנת ד'תתקס"ד כפי שמתאר בהקדמתו לספר:

עיקר הספר עוסק במנהגים שונים כגון מנהגי בית הכנסת ותפילות וכן מנהגי שבת וימים טובים. כמו כן בתוך דבריו שוזר פעמים רבות הסברים למנהגים נפוצים שנהגו בזמנו, וחלקם אף נהוגים עד היום.

הספר יצא במהדורה חדשה על ידי הרב יצחק רפאל בהוצאת מוסד הרב קוק, על פי כתבי יד עם תוספות ביאורים והערות, וכן מפתחות ומבוא.

## מנהגים שונים מהספר
* כתב שעבד וגוי אינם כשרים ליטול ידיים לאחרים.
* "נהגו בהושענא רבה לומר מזמורים של שבת וקדושה של שבת וכן בדין".
* במה מדליקין - "נהגו כל ישראל לאומרו להזהיר על דיני ההדלקה ולהודיע לרבים השמנים והפתילות שאסרו חכמים שלא יבואו להטות, [וכפי עניין שחז"ל שואלין בהלכות הפסח וכו'] ... משום דנר שבת שלום בית הוא הוצרך להזהיר יותר".
* ואני תפילתי - "לפני הוצאת התורה נהגו כל ישראל לומר, "ואני תפילתי לך ה' עת רצון"... ויראה לי לפי שאליהו נענה בתפילת המנחה... לפי שבשבת התענגנו וסעדנו כחפצינו לכבוד השבת ואף על פי כן באנו להתפלל ולו יעלה תפילתינו לרצון לפניו".
* "מנהג צרפת ופרובינצה... לומר בהושענה רבה מזמורים של שבת, וקדושה רבה במוסף כשאר ימים טובים. ויראה לי הטעם אף על פי שלא נקרא יום השביעי של חג שבתון מכל מקום הוא תכלית החג ותכלית ההקפה... כדאמ' בירושלמי שבכל יום היו מקיפי' את העיר פעם אחת... ועל כן נהגו כל ישראל להקיף את התיבה שהתורה עליה. ועוד כי בהושענה רבה מקויימת חתימת ג' הספרים הפתוחים לפני הקדוש ברוך הוא ונחתמים ביום הכיפורים, ובהושענה רבה תכלית הכפרה...".
* "קיבלתי מרבותיי בצרפת, שלכך נהגו לומר "שהשמחה במעונו" ולא 'בזבולו' או 'במכונו' או בלשון אחר לפי מה ששנינו: ז' רקיעים הם וילון, רקיע, שמים, מעון..., מעון שבו מלאכי השרת שאומרים שירה הוי אומר שהשמחה במעונו".
* "וזה שנהגו בצרפת ובפרובינצה שכל החתנים מתעטפים בציצית בהכנסת החופה יש לי סמך במדרש למה נסמכה פרשת ציצית לנשואי אשה דכתיב גדילים תעשה לך וסמיך ליה כי ייקח איש אשה וגו', לומר לך חתן חייב בציצית".

## קישורים חיצוניים
* ספר המנהיג באתר היברו בוקס
* ספר המנהיג סרוק באתר דעת
* 
* 

## הערות שוליים

המנהיג
מנהיג
מנהיג
סבסטיאן זיידל

**סבסטיאן זיידל** (בגרמנית: **Sebastian Seidl**; נולד ב-12 ביולי 1990) הוא ג'ודוקא גרמני. זיידל מתחרה בקטגוריית המשקל עד 66 ק"ג ומחזיק במדליית ארד מאליפות אירופה (באקו 2015).

## קריירה
בינואר 2012, זכה זיידל לראשונה באליפות גרמניה. בספטמבר אותה השנה הוא זכה במדליית ארד בטורניר 'World Cup Rome'. באוקטובר 2014 הוא זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי אסטנה.

באליפות אירופה 2015 שנערכה בבאקו במסגרת המשחקים האירופיים, זכה זיידל במדליית הארד בקטגוריית המשקל עד 66 ק"ג. בסיבוב הראשון הוא ניצח באיפון את בנצה זמבורי ההונגרי, בשמינית הגמר הוא ניצח שוב באיפון את יספר לפיבר הבלגי וברבע הגמר הפסיד למיכאל פולייב הרוסי ונשר לקרבות בית הניחומים. לאחר ניצחון על דזמיטרי שרשאן הבלארוסי, זיידל עלה לקרב על מדליית הארד בו ניצח את סרג'יו אולייניק הפורטוגלי.

זיידל השתתף באולימפיאדת ריו 2016 והודח בסיבוב השני לאחר הפסיד לפאביו באזילה שזכה בזהב. בפברואר 2018 הוא זכה במדליית ארד בגראנד סלאם פריז היוקרתי לאחר שניצח בקרב על המדליה את קיליאן לה בלוק הצרפתי המקומי.

באולימפיאדת טוקיו 2020, זכה זיידל במדליית ארד יחד עם נבחרת גרמניה בתחרות הקבוצתית. בתחרות האישית בקטגוריית המשקל של עד 66 ק"ג, הוא הודח בסיבוב הראשון לאחר הפסד ליאקוב שאמילוב הרוסי.

## פרסים
מקור:
***[[אליפות אירופה בג'ודו|אליפות אירופה]]**:
:באקו 2015: מדליית ארד בקטגוריית המשקל עד 66 ק"ג
***תחרויות מהסבב העולמי (מאסטרס, גראנד סלאם, גראנד פרי)**:
:גראנד פרי אסטנה 2014: מדליית ארד
:גראנד סלאם אבו דאבי 2014: מדליית ארד
:גראנד פרי צ'ינגדאו 2014: מדליית כסף
:גראנד פרי זאגרב 2015: מדליית כסף
:גראנד פרי בודפשט 2015: מדליית כסף
:גראנד סלאם פריז 2018: מדליית ארד
:גראנד פרי האג 2018: מדליית ארד
:גראנד פרי מרקש 2019: מדליית ארד

## קישורים חיצוניים

## הערות שוליים

קטגוריה:ג'ודוקא גרמנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:גרמנים שנולדו ב-1990
איילת אהבים

"**איילת אהבים**" הוא פזמון שאת מילותיו כתבה נעמי שמר לשלישיית גשר הירקון למנגינת שיר של מאנוס חג'ידאקיס. השיר יצא לאור בשנת 1965.

## השיר המקורי
המוזיקאי היווני מאנוס חג'ידאקיס כתב והלחין את השיר המקורי, **Ο Ταχυδρόμος πέθανε** (בתרגום לעברית: "הדוור מת"), להפקה של המחזה הערב אימפרוביזציה של לואיג'י פיראנדלו, והקליטה אותו זואי פיטוסי ב-1962.

ז'ורז' מוסטקי הקליט גרסה צרפתית לשיר לאלבום הבכורה שלו, "Le Métèque", ב-1969.

## איילת אהבים
נעמי שמר, שלא הייתה דוברת יוונית, השתמשה במנגינת השיר, וכתבה לו מילים חדשות לגמרי. השיר בוצע במקור
על ידי שלישיית גשר הירקון בתוכניתה הראשונה. חברי ההרכב בתקופה זו היו אריק איינשטיין, יהורם גאון ובני אמדורסקי. לתוכנית זו תרמה שמר גם את השירים "לילה בחוף אכזיב" "סרנדה לך" ו"אהבת פועלי הבניין".

מקור הביטוי "אילת אהבים" הוא בספר משלי פרק ה' פסוק יט':"אַיֶּלֶת אֲהָבִים וְיַעֲלַת חֵן דַּדֶּיהָ יְרַוֻּךָ בְכָל עֵת בְּאַהֲבָתָהּ תִּשְׁגֶּה תָמִיד"

בשנת 1982 הופיע השיר בספרה של שמר "ספר גימל". לאורך השנים הוקלטו ביצועים חדשים לשיר בהם של אריק איינשטיין ויהורם גאון, יוצאי שלישיית גשר הירקון. בשנת 1984 הקליט את השיר אריק איינשטיין בדואט עם יהודית רביץ עבור האלבום ארץ ישראל הישנה והטובה חלק ה': נוסטלגיה. בשנת 1987 נכלל השיר באלבום שירי מולדת ג' שהוציאה עפרה חזה, ובשנת 1995 הקליט אותו יהורם גאון עבור האלבום גאון על הירקון, שכלל ביצועים מחודשים לשירי שלישיית גשר הירקון. איה זהבי פייגלין הוציאה בשנת 2018 גרסה מחודשת לשיר במסגרת פרויקט מכונת הזמן של תחנת כאן 88 לרגל 70 שנות עצמאות למדינת ישראל, בעיבוד משותף עם המפיק עידו מימון. לשיר חוּבר גם ריקוד על ידי הכוריאוגרף אליהו גמליאל.

## קישורים חיצוניים
* '''איילת אהבים''', באתר הספרייה הלאומית

* האיילות בזמר העברי (ב):ספרי איילת אהבים, בבלוג "עונג שבת"

## הערות שוליים

קטגוריה:שירי שלישיית גשר הירקון
קטגוריה:שירי אריק איינשטיין
קטגוריה:שירי יהורם גאון
קטגוריה:שירים בעברית
קטגוריה:שירים שתורגמו מיוונית לעברית
קטגוריה:שירים שנכתבו על ידי נעמי שמר
קטגוריה:ריקודי עם בישראל: שירים
מאטי פוליאק

**מאטי פוליאק** (בסלובקית: **Matej Poliak**; נולד ב-19 בינואר 1993) הוא ג'ודוקא סלובקי. פוליאק מתחרה בקטגוריית המשקל עד 66 ק"ג ומחזיק במדליית ארד מאליפות אירופה (2017).

באוקטובר 2010, פוליאק זכה לראשונה באליפות סלובקיה. בספטמבר 2014 הוא זכה במדליית ארד בטורניר 'European Cup Bratislava' שנערך במדינת הולדתו. בספטמבר 2015 פוליאק זכה במדליית הזהב בטורניר 'European Cup Bratislava' לאחר שניצח בגמר את אנדריאס טיגרבר האוסטרי.

באליפות אירופה 2017 שנערכה בוורשה, פוליאק זכה במדליית הארד בקטגוריית המשקל עד 66 ק"ג. בקרב הראשון הוא ניצח את אנסטסיוס קסידיס הקפריסאי, בשמינית הגמר הוא ניצח את ואזה מרגוולשווילי הגיאורגי וברבע הגמר גבר על סינאן סנדל הטורקי. בחצי הגמר פוליאק הפסיד לגאורגי זנטראיה האוקראיני ונשר לקרב על מדליית הארד בו גבר על ברוך שמאילוב הישראלי.

## קישורים חיצוניים

* מאטי פוליאק באתר JudoInside

## הערות שוליים

קטגוריה:ספורטאים סלובקים
קטגוריה:ילידי 1993
דברים זוטא

**דברים זוטא** או **דברים זוטי** הוא מדרש על ספר דברים. החיבור אבד, וכיום מצויים ממנו רק מובאות בחיבורים אחרים, בעיקר בילקוט שמעוני.

הכינוי "זוטא" משמעותו בארמית "קטן", אך ככל הנראה כינוי זה לא ניתן לו מפאת גודלו, אלא כדי להבדילו מ"דברים רבה" (רבה=הגדול) שהיה נפוץ בזמנו.

## מקום וזמן עריכתו
יום-טוב ליפמן צונץ איחר את עריכת החיבור לאחר עריכת דברים רבה, שנערך לשיטתו באזור שנת 900, וזאת על סמך מבנים לשוניים מאוחרים, וכן הקבלות לספרות המדרשית המאוחרת. שאול ליברמן טען כי הריאליה הנשקפת ממנו מתאימה לסביבת האימפריה הרומית, אך לא נקב בזמן ומקום. עמוס גאולה טען כי הוא התחבר באזור האימפריה הביזנטית (ביזנטיון או איטליה) במאה התשיעית או העשירית. טיעון זה מתבסס על מנהגים והלכות ארצישראליים הנרמזים בו, לשונו המקראית (ראה להלן), על כך שנראה שנכתב בסביבה נוצרית ועוד.

## לשון וסגנון
המדרש נכתב בעברית, עם נטייה לעברית מקראית. יש בו מעט מילים ביוונית או לטינית יחסית למדרשים אחרים, ובמקרים מסוימים מסתבר כי עורך המדרש תרגם מושגים לועזיים לעברית. כמו כן, יש בו מעט ארמית גלילית.

המדרש סודר ככל הנראה על פי סדרי הקריאה בתורה הארצישראליים.

## תפוצה ומובאות
המדרש היה נפוץ באשכנז בסביבות המאה ה-13, וכל המובאות הישירות ממנו הן מאזור זה ומהתקופה הזו. המקור העיקרי שמצטט ממנו הוא ילקוט שמעוני.

## לקריאה נוספת
* עמוס גאולה, **מדרשי אגדה אבודים הידועים מאשכנז בלבד : [[מדרש אבכיר|אבכיר]], [[מדרש אספה|אספה]] ודברים זוטא**, ירושלים ה'תשס"ז, 2006.
* 

## קישורים חיצוניים
* מדרש דברים זוטא, אתר "מחלקי המים".

## הערות שוליים

קטגוריה:יצירות אבודות
קטגוריה:מדרשי אגדה
קטגוריה:ספרות יהודית של ימי הביניים
קטגוריה:מדרשים על התורה
אדלברט השני, רוזן באלנשטדט

**אדלברט השני, רוזן באלנשטדט** (1030–1080) היה ממייסדי בית אסקניה, רוזן סקסוני ופוגט של מנזר ניינבורג.

## ביוגרפיה
אדלברט נולד בשנת 1030 בטירת באלנשטדט בשוואבנגאו הסקסונית, והיה בנו של אסיקו, רוזן באלנשטדט ומתילדה משוואביה, בתו של הדוכס הרמן השני, דוכס שוואביה.

אדלברט ירש נחלות מורחבות והפך לאחד האצילים הסקסונים המובילים. בשנת 1069 הוא מונה לרוזן נורדטירינגאו, ומאוחר יותר גם הפך למרקיז סקסוניה המזרחית. על פי ההיסטוריון למפרט מהרספלד, אדלברט תמך בדדי הראשון, מרקיז אוסטרק הסקסונית בסכסוכו בשנת 1069 עם היינריך הרביעי, קיסר האימפריה הרומית הקדושה. דדי, חבר בית וטין, היה נשוי עם חותנתו של אדלברט אדלה מלובן, אשר ירשה את הרכוש של בעלה המנוח אוטו הראשון, מרקיז מייסן. המרד שלהם מצא רק תמיכה קטנה, ובעקבות כך הם נאלצו להיכנע תוך זמן קצר בשנת 1070, אם כי אדלברט נותר יריב של המלך.

משנת 1072 הוא השתתף במרד הסקסוני בהנהגת אוטו, רוזן נורדהיים והבישוף בורכארד השני מהלברשטדט, שעבורו הוא נעצר לאחר ניצחון המלך היינריך בקרב לאנגנזלצה בשנת 1075. גם לאחר שחרורו כשנתיים מאוחר יותר, הוא תמך באנטי-מלך הגרמני רודולף מריינפלדן, עד שנהרג במהלך סכסוך, על ידי האציל הסכסוני אגנו השני מקונרדסבורג.

אדלברט מת בשנת 1080, ולאחר מותו התחתנה אלמנתו אדלייד בשנית עם הרמן השני, רוזן הפלטינט של לותרינגיה מ-Ezzonid שושלת, ולאחר מותו התחתנה בשלישית עם רוזן פפאלץ היינריך מלאך מן בית לוקסמבורג, אבא של הבן שלה זיגפריד.

## משפחתו
בשנת 1068 הוא התחתן עם אדלייד מוויימאר-אורלמינדה, בתם של אוטו הראשון, מרקיז מייסן, ואדלה מלובן, ממנה נולדו לו שני בנים:
* אוטו, רוזן באלנשטדט (1070–1123)
* זיגפריד (1075–1113), רוזן ויימאר-אורלמינדה, ורוזן הפלטינט של הריין.

## לקריאה נוספת

* 
* 
* 
* 


## קישורים חיצוניים

## הערות שוליים

קטגוריה:רוזנים גרמנים
קטגוריה:ילידי 1030
קטגוריה:נפטרים ב-1080
ביובית

ממוזער|ביובית
ממוזער|שאיבת ביוב
**בִּיוּבִית** (לעיתים מכונה גם "משאית ואקום" או "משאית ביובית") היא רכב כבד המצויד במשאבת ואקום עוצמתית ובמכל אחסון, המשמש לשאיבת נוזלים, שומנים, בוצה, שפכים ופסולת נוזלית ממערכות ביוב, בורות ספיגה, מפרידי שומן, שירותים כימיים, תחנות שאיבה ומערכות ניקוז. הביובית מהווה כלי מרכזי בטיפול, תחזוקה ומניעה של תקלות במערכות הולכת שפכים.

## מקור השם
השם **בִּיוּבִית** הומצא על ידי יוסי גולן בשנת 1979. הוא נרשם ברשם סימני המסחר ב-2 באוקטובר 2003.

## מבנה ותפעול
הביובית בנויה ממשאית עליה מותקנים מספר רכיבים עיקריים: משאבת ואקום, היוצרת תת-לחץ במכל ומאפשרת יניקת נוזלים, בוצה, פסולת שומנית, חומרים מעורבים (אמולסיה) ואף חומרים מסוכנים; מכל אגירה, המשמש לאיסוף החומר שנשאב ולאחר המילוי מועבר לאתרי פינוי מורשים; מערכת לחץ מים הכוללת צינור המחדיר מים בלחץ גבוה (Hydro Jetting) לצורך פירוק שורשים, שומנים ומחסומים בצנרת; וצינור יניקה בקוטר משתנה, בהתאם לסוג העבודה וסוג השפכים.

## שימושים עיקריים
ביוביות משמשות למגוון רחב של משימות בתחום הביוב, התחזוקה העירונית והתעשייה, בהן פתיחת סתימות בצנרת ביוב ראשית וביוב ביתי, ניקוי ושאיבת בורות ספיגה ובורות רקב, שאיבת שומנים ממפרידים בבתי אוכל ובמפעלים, ניקוי תחנות שאיבה של תאגידי מים וביוב, שאיבת הצפות ביוב לאחר גשמים או תקלות מערכתיות, תחזוקה שוטפת של מערכות ניקוז עירוניות, שאיבת שירותים כימיים באירועים, אתרי בנייה וקרוואנים, וכן ניקוי ושאיבה במוסדות תעשייתיים, תחנות דלק ומוסכים.

## בטיחות ואיכות סביבה
הפעלת ביובית מחייבת עמידה בתקני בטיחות מחמירים, עקב סכנת חשיפה לגזים רעילים, חיידקים פתוגניים וסכנות חנק או התחשמלות. בנוסף, הטיפול בפסולת נעשה בפיקוח סביבתי, כאשר הביובית חייבת לפרוק את תכולתה רק באתרי פינוי מוסדרים של תאגידי המים או המשרד להגנת הסביבה.

## בישראל
בישראל, הביוביות הן כלי חיוני לפעולת תאגידי המים, העיריות, הקיבוצים והיישובים, וכן למגזר העסקי והפרטי. קיימת רגולציה המחייבת תיעוד פינוי ושאיבה, בעיקר כשמדובר בפסולת שמקורה בתעשייה או באזורים רגישים סביבתית.

## קישורים חיצוניים

## הערות שוליים

קטגוריה:שרברבות
קטגוריה:משאית מכלית
טוני קוראן

**טוני קוראן** (באנגלית: **Tony Curran**; נולד ב-13 בדצמבר 1969) הוא שחקן סקוטי שהופיע בסרט "מלחמת האופל 2", בסדרות "דוקטור הו", "שורשים" ובסרט ההיסטורי "מלחמתו של רוברט דה ברוס" של נטפליקס.

## ביוגרפיה
קוראן נולד בעיר גלאזגו שבסקוטלנד. הוא סיים תואר באקדמיה המלכותית הסקוטית למוזיקה ולדרמה.

## קריירה
ב-1997 הופיע קוראן בסדרת הטלוויזיה "החיים האלה". מאז שיחק בתפקידים בסרטי קולנוע ובסדרות טלוויזיה. בין תפקידיו רודני סקינר (הרואה ואינו נראה) דמות מהסרט "ג'נטלמנים מובחרים". כדי לגלם את הרואה ואינו נראה לבש חליפה מיוחדת שהפכה אותו למסך כחול מהלך. עוד שיחק קוראן בתפקיד ערפד בסרטו של גיירמו דל טורו "בלייד 2", ובתפקיד מרקוס בסרט " מלחמת האופל 2". ב-2006 הופיע קוראן במותחן "דרך אדומה".

ב-2010 שיחק את במיני סדרה "עמודי תבל" דמותו של המלך סטיבן, אחיינו האכזר של מלך אנגליה, הנרי הראשון, הקושר קשר נגדו ויורש אותו.

באותה שנה, שיחק גם בעונה השמינית של הסדרה 24, בתור לוגו אלסון, יד ימינו של פושע רוסי המפעיל רשת לסחר בנשק.

ב-2011 שיחק קוראן בתפקיד לוטננט דלקורט בסרט "הרפתקאות טינטין: תעלומת החד-קרן". עוד השתתף בתפקיד קמע בפרק "The Pandorica Opens" של הסדרה "דוקטור הו" וגם דובב את מקמילן call of duty 8 .
ממוזער|קוראן ב-2011
קוראן שיחק בתפקיד דאטאק טאר בסדרת המדע בדיוני "Defiance". ב-2014 כיכב לצדה של דיאנה ויקרס במותחן "Awaiting". ב-2016 חתם קוראן על חוזה לשחק בדמות קאלום בסדרה מקורית של E4/נטפליקס בשם "Crazyhead".

בסדרת המדע בדיוני "דוקטור הו" גילם קוראן את דמותו של וינסנט ואן גוך בפרק שכתב ריצ'רד קרטיס. הפרק נבחר באתר Screen Rant לפרק הטוב ביותר בתקופתו של מאט סמית' בדמות הדוקטור. הסצנה מה קוראן מגלם את ואן גוך, שמועבר אל העתיד לראות את יצירותיו מוצגות במוזיאון, תוארה כאחת הסצנות המרגשות ביותר בכל הסדרה.

קוראן גילם את סמל פיט טוומלי בסדרה "Ultimate Force" של רשת ITV.

בשנת 2020 שיחק בסדרת הטלוויזיה של רשת Showtime "כבודו" המבוססת על סדרת ישראלית באותו שם שיצרו רוני ניניו ושלמה משיח.

בסוף שנת 2021 לוהק לאחת הדמויות הראשיות בסדרת הטלוויזיה "תיק נעדר" בשירות הסטרימינג של Peacock; הגרסה האמריקאית לדרמת הפשע הישראלית "תיק נעדר" המבוססת על הספר באותו שם מאת דרור משעני.

## חיים אישיים
ב-2012 התחתן קוראן עם מאי נגוין (Mai Nguyen).

קוראן משתתף בריצות מרתון כדי לגייס כספים לצדקה. לעיתים קרובות הוא משתתף באירוע "Dressed to Kilt" בניו יורק.

## משחקי וידאו
* Call of Duty: Modern Warfare 3 (2011) – מייג'ור ג'נרל ג'יימס מקמילן
* Counter-Strike: Global Offensive (2012) – חייל SAS

## פרסים
* פרס איבנינג ניוז – על הופעתו בתפקיד השד בהפקת תיאטרון של המחזה "The Soldier's Tale"
* פרס באפט"א הסקוטי 2006 – השחקן הטוב ביותר
* פרס הקולנוע הבריטי העצמאי לשנת 2006 לשחקן הטוב ביותר על תפקידו בסרט "דרך אדומה" של אנדריאה ארנולד

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1969
אליזבת ניגמן

**אליזבת ניגמן** (בגרמנית: **Elisabeth Niggemann**; נולדה ב-2 באפריל 1954) היא ספרנית גרמנייה, והמנהלת הראשית של הספרייה הלאומית של גרמניה משנת 1999 ועד 2019.

## ביוגרפיה
ניגמן נולדה בדורטמונד, לאחר התיכון היא למדה ביולוגיה ואנגלית וקיבלה תואר דוקטור לפילוסופיה בביולוגיה מטעם אוניברסיטת רוהר בוכום.

ב-1987 החלה לעבוד בספריית הרפואה הלאומית של גרמניה ושם שימשה כראש מחלקת הרכישות. ב-1989 החלה את תפקידה כאחראית על הקיטלוג ואינדקס הנושאים בספריית אוניברסיטת דיסלדורף. ב-1994 מונתה למנהלת הספרייה. במקביל  מ-1990 ועד 1995 לימדה במחלקה לספרנות ומידענות של אוניברסיטת דיסלדורף.

ב-1999 החלה לכהן כמנהלת הראשית של הספרייה הלאומית של גרמנייה. כספרנית, היא מתמחה בתחום של שימור ודיגיטציה של יצירות וחומרים ספרותיים. מ-2005 ועד 2011 היא עמדה בראש הוועדה של הספריות הלאומיות של אירופה, והיא נמנתה בין מקימי Europeana.

היא הייתה בין מארגני ההסכם בין הספרייה הלאומית הגרמנית לבין אוניברסיטת אוקספורד על שימור מסמכים ממלחמת העולם הראשונה. היא כתבה מספר מאמרים ודוחות אקדמאיים בנושאי ספרנות ומורשת תרבותית.

## קישורים חיצוניים

* https://www.bloomberg.com/research/stocks/private/person.asp?personId=38551817&privcapId=275864081
* https://theo.kuleuven.be/apps/press/beth/files/2013/01/meetings_reports_macs1999-2000_en.pdf

## הערות שוליים

קטגוריה:ספרניות ומידעניות גרמניות
קטגוריה:הספרייה הלאומית של גרמניה
קטגוריה:מנהלי ספריות
קטגוריה:גרמניות שנולדו ב-1954
קטגוריה:גרמנים שנולדו ב-1954
סתימה (ביוב)

**סתימה** בביוב היא בעיה הנוצרת בצנרת הביוב כתוצאה מהצטברות של משקעים בצנרת או חדירה של גורמים חיצוניים כמו שורשי עצים לצנרת, ומפריעים לזרימת המים התקינה בצנרת.

## גורמי הסתימה
סתימות ביוב נגרמות בעיקר עקב הצטברות של משקעים בצנרת, מי השופכין לרוב עתירי שומנים שמפורקים על ידי חיידקים שנמצאים בדרך כלל בסביבות עתירות שומנים שכאלה, ומונעים מהשומן להצטבר על דפנות הצינור, חומרי ניקוי חריפים ומסירי שומנים כמו אקונומיקה פוגעים במושבות החיידקים, והיעדרן מאט את תהליך ניקוי המערכת ופירוק השומנים, כתוצאה מכך, חומרים שונים, כמו שאריות מזון ושומנים מסוגים שונים (שמן בישול או שומן מן החי) נדבקים ומצטברים על דפנות הצנרת, ועם הזמן סותמים את המעבר. ככל שמתעבה המחסום גדל הסיכוי שייתפסו בו גורמים נוספים שיסייעו בהאצת התהליך, כמו מגבונים לחים המושלכים לעיתים לאסלה אך אינם מתפרקים כמו נייר טואלט, שערות, מוצרי היגיינה נשיים ועוד.

סתימות חמורות יותר עשויות להתרחש בצנרת הראשית של הבניין או בצנרת העירונית עקב הצטברות פסולת בנייה, שאריות בטון או ברזלים, שורשי עצים שחדרו לתוך הצינורות או פסולת ביתית שהושלכה לביוב ונתפסה בהמשך הצינור.

## נזקי סתימת ביוב
סתימת ביוב עלולה לגרום להצפת ביוב  שעלולה לגרום למפגע סביבתי חמור ולתחלואה.

## פתיחת הסתימה
[ממוזער|[שרברב פותח סתימה באמצעות 'נחש' ברזל]]
סתימה בצנרת הביתית ניתנת לפתיחה בקלות יחסית, באמצעות פתיחת פתח הניקוז וסילוק הגורמים המפריעים. במקרה של סתימה במקלחת למשל ניתן לפתוח ולהסיר את הרשת הסוגרת את פתח הניקוז, ולפנות את גורם הסתימה (שלרוב נובעת משערות שנסחפו לניקוז). סתימה בכיור המטבח או המקלחת, נדרש בדרך כלל לפתוח את הסיפון שמתחת לכיור, שם מצטבר מרבית הלכלוך ברוב המקרים.

במקרים של סתימה קשה ניתן להשתמש בחומר כימי מיוחד מנקז סתימות . ניתן לשפוך בסיס חזק כמו סודה קאוסטית לצינור (בשימוש באמצעי זה חובה להיזהר משאריות החומר שעלולים להישאר בצנרת).

במקרים של סתימה קלה ניתן גם להזרים מים חמים לתוך הצנרת הסתומה במטרה להמס את שכבות השומן, או להשתמש בפומפה, שימוש נכון בפומפה מתאימה עשוי להביא לפתיחת הסתימה הביתית בקלות ובמהירות.

במקרים של סתימה קשה שאינה נפתרת באמצעים הביתיים או שלא ידוע מיקומה, ניתן להיעזר בשירותיו של השרברב, במרבית המקרים המקרים צריך להחדיר קפיץ מיוחד לתוך צנרת הביוב על מנת לפתוח את הסתימה, שיטה זו יעילה בעיקר בסתימות בתוך הצנרת הביתית ואינה יעילה בקווי ביוב מרכזיים.

במקרה של סתימה בצינור בעל קוטר רחב כמו בצנרת העירונית, ניתן לפתחה באמצעות ביובית, שבה ישנו צינור מים בלחץ גבוה מאוד אשר מגיע אל הסתימה ומפורר אותה.

## מניעה
רוב הסתימות ניתנות למניעה באמצעות הקפדה על ניקיונם של חורי ניקוז המים, מניעת חדירה של גורמים זרים והסרת הלכלוך לעיתים קרובות.
## ראו גם
* פאטברג
קטגוריה:ביוב
קטגוריה:שרברבות
העתיד של המוח

**העתיד של המוח** (באנגלית: **The Future of the Mind**) הוא ספר מסוגת המדע הפופולרי מאת הפיזיקאי התאורטי מיצ'יו קאקו שיצא בשנת 2014 באנגלית, ובשנת 2015 בעברית. הספר מתאר את התפתחות תחום חקר המוח, ואת אפשרויות התפתחות הטכנולוגיה העתידית בתחום זה.

## תוכן
הספר מחולק לשלושה חלקים: הראשון דן בקיומה של תודעה, ומה משמעותה מבחינה מדעית; השני דן באפשרויות הטכנולוגיות להעצמת התודעה ויכולותיה; והשלישי דן במצבי תודעה חלופיים.

### המוח והתודעה
קאקו מתחיל בסקירה על ציוני דרך משמעותיים בחקר המוח: התאונה של פיניאס גייג', חקר קליפת המוח ורישום ההומונקולוס, ומתאר כמה דרכים לחקור את המוח: סריקת MRI, סריקת EEG ואפשרויות נוספות.
לאחר מכן דן קאקו בתודעה, מנקודת מבטו של פיזיקאי; הוא מדרג את מצבי התודעה השונים לשלוש רמות, התמצאות במרחב, התמצאות בחברה והתכוננות לעתיד, ומציין כי בני אדם הם היחידים שמוחם פועל בכל שלוש הרמות.

### הרוח על החומר
ראשית דן קאקו בטלפתיה; באפשרות התכנותה ובהשלכות שלה- השלכות חברתיות, משפטיות ורפואיות. לאחר מכן דן קאקו בטלקינזיס, ובשימוש בטכנולוגיה זה לצרכים רפואיים, לשם בידור וכדי לשדרג את גוף האדם. בהמשך דן קאקו בזכרונות, כיצד הם פועלים והאם ניתן למחוק, לשנות או ליצור זכרונות. לאחר מכן הוא דן באינטליגנציה ובדרכים להגביר ולהעצים אותה.

### מצבי תודעה חלופיים
בפרק זה דן קאקו במצבי תודעה שאינם שגרתיים. הוא מתחיל בדיון על מהותם של חלומות, ובאפשרויות עתידיות לצלם ולערוך חלומות. לאחר מכן דן קאקו ביכולת לשלוט במוחו של אחר, באמצעות סמים, היפנוזה או זרמים חשמליים. בהמשך עוסק קאקו במחלות נפש, הזיות ופגיעות מוחיות דומות.

לאחר מכן דן קאקו ברובוטים- האם ניתן ליצור בינה מלאכותית, האם ניתן לדמות תודעה ורגשות, ועוסק בשאלות כמו האם רובוטים יוכלו (או ירצו) לשקר, האם רובוטים ימרדו בבני האדם ובדברים דומים. בהמשך דן קאקו באפשרות להפריד בין התודעה לגוף- ולאפשר לבני האדם לחיות כתודעה נצחית המשוטטת ביקום.

לסיום, דן קאקו בתודעות השונות מתודעותיהם של בני אדם- תודעותיהם של בעלי חיים וחוצנים.

## ראו גם
* הפיזיקה של הבלתי אפשרי
* הפיזיקה של העתיד

קטגוריה:עתידנות
קטגוריה:ספרי מדע פופולרי
קטגוריה:ספרים אמריקאיים
קטגוריה:ספרי אריה ניר הוצאה לאור
קטלין בוג'אי

**קטלין בוג'אי** (בהונגרית: **Bogyay Katalin**; נולדה ב-20 באוגוסט 1956) היא דיפלומטית הונגרייה.

## ביוגרפיה
בוג'אי נולדה בסקשפהרוואר, היא סיימה תואר בכלכלה באוניברסיטת קורבינוס של בודפשט ולאחר מכן גמרה תואר שני בתקשורת מאוניברסיטת ווסטמינסטר.

היא החלה את הקריירה שלה כמבקרת מוזיקה ותיאטרון, לאחר מכן החלה לשמש כמגישה, מפיקה ועורכת ברשות השידור הציבורית של הונגריה (Magyar Televízió).

לאחר נפילת השלטון הקומוניסטי ב-1990 הייתה ההונגרייה הראשונה שקיבלה מלגה ללימודי מדיה ותקשורת דמוקרטית ב-BBC, ב-1995 הייתה דוברת הניקוד של הונגריה בתחרות הזמר של האירוויזיון, במסגרת עבודתה בטלוויזיה היא ראיינה מגוון ידוענים מרחבי העולם ולאחר מכן החלה להנחות תוכנית משלה בשם "קטלין בוג'אי ואורחיה", היא גם יצרה מספר סרטים תיעודיים.

ב-1999 החלה לעבוד במשרד התרבות של הונגריה, באותה שנה גם פתחה מרכז לתרבות הונגרית בקובנט גרדן שעד 2006 שימשה כמנהלת שלו, ב-2004 ארגנה את פסטיבל "Magyar Magic" (הקסם ההונגרי)http://valasz.hu/itthon/kulturank-kovete-371 על מנת להדגיש את הצטרפותה של הונגריה לאיחוד האירופאי ונשיא הונגריה פרנץ מאדל שימש כפטרון הפסטיבל, ב-2007 היא ייצגה את מזרח אירופה בוועידת תרבות של אונסק"ו, ב-2011 שימשה כיושבת ראש הוועידה המרכזית של אונסק"ו שנערכה בפריזhttp://www.unesco.org/new/en/media-services/single-view/news/executive_board_proposes_katalin_bogyay_hungary_as_preside/.

## קישורים חיצוניים

* https://iask.hu/en/people/katalin-bogyay/
* http://www.diplomatamagazin.hu/ftp/h5ybxjn_5-8.pdf

קטגוריה:פוליטיקאיות הונגריות
קטגוריה:דיפלומטים
קטגוריה:ילידות 1956
קטגוריה:מנחות טלוויזיה הונגריות
קטגוריה:הונגרים שנולדו ב-1956
לוברה קאליניץ'

**לוברה קאליניץ**' (בקרואטית: **Lovre Kalinić**; נולד ב-3 באפריל 1990) הוא כדורגלן קרואטי המשחק בעמדת השוער בהיידוק ספליט ובנבחרת קרואטיה. 

## קריירת מועדונים
קאליניץ' התחיל את הקריירה שלו במחלקת הנוער של היידוק ספליט. בקיץ  הושאל ליונק סיני, ממנה עבר לנובאליה ובתום העונה חזר להיידוק. ב-23 באפריל 2011 ערך את הבכורה שלו בניצחון 1–2 נגד סלאבן בלופו. בעונת  מונה איגור טודור למאמן הקבוצה, ונתן לקאליניץ' את חולצת השוער הראשון של היידוק. בעונת  שבר את שיא הדקות ללא ספיגת שער, כאשר הצליח לעשות זאת ב-775 דקות משחק. בספטמבר , חתם קאליניץ' על חוזה לחמש שנים בהיידוק.

ב-27 בדצמבר 2016 הודיעה היידוק כי קאליניץ' סיכם בגנט מליגת העל הבלגית תמורת 3.1 מיליון אירו ובכך הפך לכדורגלן היקר בהיסטוריה של גנט ולשוער היקר בתולדות ליגת העל הקרואטית. אף על פי שהגיע באמצע העונה, נבחר קאליניץ' לשוער המצטיין של העונה בליגה הבלגית.

בינואר  קאליניץ' חתם באסטון וילה מהפוטבול ליג צ'מפיונשיפ. ב-20 בינואר 2020 הושאל לטולוז עד לסוף העונה. ב-17 בינואר 2021 חזר להיידוק ספליט בהשאלה. ב-1 ביולי 2022 חתם באופן קבוע בהיידוק ספליט.

## קריירה בינלאומית
בצעירותו, קאליניץ' שיחק בכל הנבחרות הצעירות של קרואטיה. ב-12 בנובמבר 2014 הוא ערך את הופעת הבכורה שלו בנבחרת הבוגרת בהפסד 1–2 ל. קאליניץ' נכלל בסגל הנבחרת לקראת יורו 2016 ומונדיאל 2018, בו הגיע קרואטיה למקום השני.

בתום מונדיאל 2018, הודיע דניאל סובשיץ' על פרישה מהנבחרת, וקאליניץ' הפך לשוער הראשון של הנבחרת.

## תארים
; אישיים
*שוער השנה בליגת העל הקרואטית: , 
*שוער העונה בליגת העל הבלגית: 

## קישורים חיצוניים

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:ספליט: כדורגלנים
קטגוריה:כדורגלני היידוק ספליט
קטגוריה:כדורגלני גנט
קטגוריה:כדורגלני אסטון וילה
קטגוריה:כדורגלני טולוז
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים קרואטים באנגליה
קטגוריה:ספורטאים קרואטים בצרפת
קטגוריה:קרואטים שנולדו ב-1990
סיפור שמתחיל בלוויה של נחש

**סיפור שמתחיל בלוויה של נחש** הוא סרט קולנוע ישראלי משנת 1994 בבימויה של דינה צבי ריקליס המבוסס על ספר נוער בשם זה מאת רונית מטלון.

העלילה מספרת על שני ילדים החיים עם אמם ויוצאים לחפש את אביהם שמתקשה להסתגל לארץ, ומפליג בחלומותיו.

## תקציר העלילה
משפחת חזן גרה במושב שבו כולם מכירים את כולם. האב רובר (משה איבגי) המכונה מסיה רובר, האם מרים (ריטה שוקרון) הבן בנימין (ניסים סוסי) ואחותו הקטנה מרגלית (אפרת אביב). לידם גרה האמא של מרים, מאדאם ראשל (לבנה פינקלשטיין). מרגלית מתארת לבת דודתה נתניה על מה שקרה להם בקיץ האחרון.

הסיפור מתחיל כשבנימין הציל ילד מהכשת נחש והרג את הנחש. כל הכפר מקיים הלוויה לנחש והם קוברים אותו כאשר מסייה רובר משבח את בנו האמיץ לעיני כולם.

רובר נעדר מהבית לתקופות ממושכות ומספר למשפחה כי הוא עושה עסקים ברחבי העולם הוא מראה לבנימין פנקס ובו שרטוטים של המצאות שלו שלא הגיעו לשלב מימוש. לאחר לווית הנחש הוא שוב אורז מזוודה ואומר כי הוא נוסע לעסקים בפריז וכי יגיע לבר המצווה שלו.

בנימין מתכונן לבר המצווה, מוזמנים אורחים אך מגיע מכתב מרובר שאומר שאינו יכול להגיע לחגיגה. זה פוגע קשות בבנימין, הוא דורש לבטל את החגיגה, מתפרע בבית הספר, קופץ מבריכת המים כדי להראות שהוא אמיץ ומסולק מבית הספר. מרים אמו רוצה לשלוח אותו לפנימיה בגבעת ברנר אך הוא מסרב.

מרים נפגשת עם אדון סמואל (אבנר חזקיהו) שמספר לה להפתעתה כי פגש את רובר בתל אביב. היא מספרת למאדאם ראשל כי היא תתקשר למתווך אלגרנטי בתל אביב שיודע היכן נמצא רובר.

בינתיים נעלמת הכלבה שלהם טובית. מסתבר שהילדים של השכנה שלהם הכניסו אותה לשק והעבירו אותה לטוני הדייג (גבי שושן) בשוק הכרמל.

בנימין מחליט לנסוע לתל אביב עם אחותו מרגלית והם מצרפים גם את שרה (מאיה דה פריז) וניסים (תומר אבן). הם משוטטים בשוק הכרמל ומוצאים את טוני אך מסתבר שהוא מסר את הכלבה לבנו והיא ברחה. הארנק של בנימין נגנב והם מסתובבים בלילה ומגיעים לקרקס נודד בשם פיקולינה. מנהל הקרקס (סימון רוזנפלד) עורך לכבודם מופע קצר.

למחרת הם מגיעים למשרדו של אלגרנטי והוא מוסר להם את כתבתו של רובר. הם מוצאים אותו במצב מוזנח בדירת חדר מלוכלכת ולא מסודרת. רובר מופתע ומתבייש במצבו אך מתאושש ומזמין אותם לארוחה במסעדה של מר "חתולה" (ראובן דיין), מבטיח לו שישלם לו בהקדם ועוד סוחט ממנו הלוואה למונית שתיקח אותם למושב.

לבסוף מחזיר רובר את הילדים למושב ונפרד מהם. למחרת נפרד בנימין ממשפחתו וחבריו ועולה על אוטובוס לפנימייה.

## שחקנים

## קישורים חיצוניים

* 
* הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים
* נעימת הנושא מתוך פסקול הסרט, באתר יוטיוב

קטגוריה:סרטי 1994
קטגוריה:סרטים בעברית
קטגוריה:סרטי ילדים ישראליים
קטגוריה:סרטים ישראליים מבוססי ספרים
קטגוריה:המושב בתרבות ובאמנות
קטגוריה:סרטים ישראליים משנת 1994
פטר אוגוסט, דוכס שלזוויג-הולשטיין-זונדרבורג-בק

**פטר אוגוסט, דוכס שלזוויג-הולשטיין-זונדרבורג-בק** (בגרמנית: **Peter August von Schleswig-Holstein-Sonderburg-Beck**; 7 בדצמבר 1697 – 22 במרץ 1775), היה דוכס שלזוויג-הולשטיין-זונדרבורג-בק.

## ביוגרפיה
פטר אוגוסט נולד ב-7 בדצמבר 1697 בקניגסברג, הוא היה בנו החמישי והצעיר של פרידריך לודוויג, דוכס שלזוויג-הולשטיין-זונדרבורג-בק ולואיזה, נסיכת שלזוויג-הולשטיין-זונדרבורג-אוגוסטנבורג, בתם של ארנסט גינטר, דוכס שלזוויג-הולשטיין-זונדרבורג-אוגוסטנבורג ואוגוסטה משלזוויג-הולשטיין-זונדרבורג-גליקסבורג.

בשנת 1743 מונה פטר אוגוסט למושל הכללי של אסטוניה, וכיהן בתפקיד זה עד לשנת 1753, ושוב בין השנים 1758–1775. כמו כן הוא מונה לפילדמרשל בצבא האימפריה הרוסית.

פטר אוגוסט היה רק בעל תואר "דוכס", אולם לא ירש בפועל את הטריטוריה של בק. דודו אוגוסט, דוכס שלזוויג-הולשטיין-זונדרבורג-בק ירש אותה בשנת 1675, ולאחר מכן ירש אותה בן דודו פרידריך וילהלם הראשון, דוכס שלזוויג-הולשטיין-זונדרבורג-בק, ולאחר מכן נמכרה בשנת 1732 בידי אלמנתו, לאחיו של פטר אוגוסט, פרידריך וילהלם השני, דוכס שלזוויג-הולשטיין-זונדרבורג-בק. אולם הוא מכר אותו מחדש בשנת 1745 לברונית מגדלנה פון לדבור-קניגסבירק, ומשום כך, לאחר מות אחיו קרל לודוויג, דוכס שלזוויג-הולשטיין-זונדרבורג-בק בשנת 1774, ירש פטר אוגוסט תואר בלבד, ללא שלטון בטריטוריה בק עצמה. ב-22 במרץ 1775 מת פטר אוגוסט, ונכדו פרידריך קרל לודוויג, דוכס שלזוויג-הולשטיין-זונדרבורג-בק ירש את תאריו.

פטר אוגוסט הוא אב קדמון של מרגרטה השנייה, מלכת דנמרק, האראלד החמישי, מלך נורווגיה ושל צ'ארלס, נסיך ויילס.

## משפחתו
ב-5 בספטמבר 1723 התחתן פטר אוגוסט עם סופיה, רוזנת הסן-פיליפסטאל, בתם של פיליפ, רוזן הסן-פיליפסטאל וקתרינה אמליה מזולמס-לאובאך, ממנה נולדו לו 3 ילדים:
* קרל, נסיך שלזוויג-הולשטיין-זונדרבורג-בק (1724–1726).
* אולריקה אמליה וילהלמינה, נסיכת שלזוויג-הולשטיין-זונדרבורג-בק (1726).
* קרל אנטון אוגוסט, נסיך שלזוויג-הולשטיין-זונדרבורג-בק (1727–1759).

ב-15 במרץ 1742 הוא התחתן בשנית עם הרוזנת נטליה ניקולאייבנה גולובין, בתם של הרוזן ניקולאי פדורוביץ' גולובין ואשתו סופי ניקיטצ'נה פושקין ונכדתו של הרוזן פיודור גולובין. לזוג היו שני בנים ובת אחת:
* פטר, נסיך שלזוויג-הולשטיין-זונדרבורג-בק (1743–1751).
* אלכסנדר, נסיך שלזוויג-הולשטיין-זונדרבורג-בק (1744).
* קתרינה, נסיכת שלזוויג-הולשטיין-זונדרבורג-בק (1750–1811); סבתא של הפילדמרשל הרוסי הנסיך אלכסנדר סולז באריאטינסקי.

## אילן יוחסין

## קישורים חיצוניים

## הערות שוליים

קטגוריה:גרמנים-בלטים
קטגוריה:גנרל-פלדמרשלים רוסים
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:אבירי מסדר העיט השחור
קטגוריה:גרמנים שנולדו ב-1697
קטגוריה:נפטרים ב-1775
ואלרי רוז'דסטבנסקי

**ואלרי איליץ' רוז'דסטבנסקי** (ברוסית: **Валерий Ильич Рождественский**; ) היה קוסמונאוט סובייטי שטס לחלל במסגרת תוכנית סויוז.

## ביוגרפיה
ואלרי רוז'דסטבנסקי נולד בלנינגרד. בשנת 1942, במהלך מצור לנינגרד במלחמת העולם השנייה הוא פונה מהעיר, אך חזר אליה. בשנת 1956 סיים את בית הספר. בשנת 1961 הוא סיים את האקדמיה למהנדסי הצי והחל לשרת בצי הבלטי.

בשנת 1965 הוא נכלל ביחידת הקוסמונאוטים, והחל בהכנות לטיסת חלל.

בשנת 1976 ביצע את הטיסה על סיפון החללית סויוז 23. מטרת הטיסה הייתה ביצוע התחברות לתחנת החלל סליוט 6 ועריכת ניסויים ומחקרים שונים בהמשך. במהלך התקרבות לתחנת החלל התרחש כשל במערכת האוטומטית. ביצוע התחברות בצורה ידנית ניתן רק ממרחק של 1200 מטר, אך באותה עת המרחק בין החלליות היה כ-2 ק"מ. הניסיון בכל זאת להמשיך בתהליך ולסיימו לא הצליח. לאחר שהתברר שמלאי הדלק הולך ואוזל, סוכם על סיום המשימה. היות שעברו כבר כ-48 שעות מתחילת הטיסה, ויכולת החללית לאפשר תנאי מחיה לקוסמונאוטים הייתה מוגבלת לשלוש יממות בלבד, היה צורך לבצע נחיתת חרום. הנחיתה בוצעה בלילה, והקוסמונאוטים נחתו באגם. הדבר אומנם היה אפשרי, אך לאור מזג האוויר הקשה באזור (סופת שלגים עזה), והפעלה לא מתוכננת של מערכת המצנחים, כוסו פתחי מערכת האוורור במים. כתוצאה מכך הופסקה אספקת אוויר טרי לתא הנחיתה. לקראת בוקר הקוסמונאוט ויאצ'סלב זודוב איבד את הכרתו. בסופו של דבר אחד ממסוקי צוות חילוץ הצליח להתחבר לתא הנחיתה ולגרור אותו לשפת האגם.

בתחילת שנות ה-80 של המאה ה-20 היה רוז'דסטבנסקי חבר צוות משנה של מספר משימות חלל. בשנת 1986 הוא עזב את יחידת הקוסמונאוטים, אך כיהן במערכת הכנת הקוסמונאוטים במספר תפקידי ניהול. הוא עזב את הצבא בשנת 1992.

לאחר שחרורו מהצבא, הוא כיהן במספר תפקידים בתעשייה הרוסית.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:ימאי הצי הסובייטי
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1939
קטגוריה:נפטרים ב-2011
מיכאיל פופקוב

**מיכאל ויקטורוביץ' פופקוב** (ברוסית: **Михаи́л Ви́кторович Попко́в**; נולד ב-7 במרץ 1964) הוא שוטר לשעבר, רוצח סדרתי ואנס רוסי שתקף מינית ורצח עשרות נשים בין 1992 ל-2010 בערים אנגרסק, אירקוטסק ובוולדיווסטוק בסיביר.

ידוע בכינוי "איש הזאב" ו"המטורף מאנגרסק" – ותואר כאחד הרוצחים הסדרתיים הפוריים ברוסיה – בשל הטבע האכזרי של פשעיו. פופקוב נעצר ב-23 ביוני 2012 על ידי משטרת רוסיה והורשע ב-22 מקרי רצח בשנת 2015 והודה ב-59 מקרי רצח נוספים שלוש שנים מאוחר יותר. בשל כך, ב-10 בדצמבר 2018 הוא הורשע ב-56 מתוך 59 מקרי רצח נוספים, כאשר על שלוש רציחות, המשטרה התקשתה למצוא הוכחות. בסך הכל הוא הודה ב-81 רציחות שהופכות אותו לרוצח הקטלני ביותר בתולדות רוסיה. פופקוב נידון לשני מאסרי עולם. נכלא במושבת העונשין "טורבייבסקי צנטרל" שבמורדוביה, שמהווה מתקן כליאה לאסירים שנידונו למאסר עולם.

בשנת 2020 הופקה סדרת טלוויזיה בשם "האיש הטוב" בהפקת VGTRK בכיכובם של ניקיטה יפרמוב ויוליה סניגיר, המגוללת את קורות הפרשה. ב-2024 הופקה סדרה נוספת בשם "צל צ'יקטילו" (ספין אוף לסדרה צ'יקטילו), המגוללת את סיפור הרוצח מתחילת ביצוע הפשעים ועד לכליאתו, בכיכובם של פיודור לברוב וניקולאי קוזאק, בבימויו של סאריק אנדראסיאן. שודרה ברשת Okko.
## ראו גם
* המפלצת מפירנצה

## הערות שוליים

קטגוריה:רוצחים סדרתיים רוסים
קטגוריה:מורשעים בדין ברוסיה
קטגוריה:רוסים שנולדו ב-1964
מק NO משאית 7.5 טון 6X6

**מק NO משאית 7.5 טון 6X6** (באנגלית: **Mack NO 7½-ton 6x6 truck**) היא משאית מתוצרת יצרנית האוטובוסים והמשאיות האמריקאית **Mack Trucks**  אשר יוצרה בארצות הברית בין השנים 1943–1945, עבור הצבא האמריקאי, כדי לתרום למאמץ המלחמתי במלחמת העולם השנייה במשימות של גרירת תותחי ארטילריה ("Artillery tractor" ).

## "מק NO משאית 7.5 טון 6X6"
* יוצרו 2,050 יחידות.
* הנעה: 6x6.
* מכל דלק - 610 ליטר.
* טווח נסיעה - 643.7 ק"מ (בדרך סלולה)
### דגמי "מק NO משאית 7.5 טון 6X6"
* "NO-1" - יוצרה 1 יחידה.
* "NO-2" - יוצרו  403 יחידות בשנת 1943, למשימות גרירת תותחי ארטילריה.
* "NO-3" - יוצרו  1,097 יחידות (כולל דגם "NO-6") בין השנים 1943-1944, למשימות גרירת תותחי ארטילריה
* "NO-6" - יוצרו  1,097 יחידות (כולל דגם "NO-3") בין השנים 1943-1944, למשימות גרירת תותחי ארטילריה
* "NO-4" - יוצרה 1 יחידה למשימת רכב הצלה.
* "NO-5" - יוצרה 1 יחידה למשימת רכב הצלה.
* "NO-7" יוצרו 550 יחידות בין השנים 1944–1945, למשימות גרירת תותחי ארטילריה.

## תמונות

קובץ:Mack NO-6.JPG | "מק NO משאית 7.5 טון 6X6" 
קובץ:Mack NO-6 6x6 pic1.JPG | "מק NO משאית 7.5 טון 6X6" 
קובץ:Mack NO.JPG | "מק NO משאית 7.5 טון 6X6" 
קובץ:Mack NO-6, 6x6 truck with 155mm houwitser, Overloon.JPG | "מק NO משאית 7.5 טון 6X6" 


## קישורים חיצוניים

* 

## הערות שוליים

קטגוריה:כלי רכב שהושקו ב-1943
קטגוריה:כלי רכב אמריקאיים
קטגוריה:אמצעי לחימה אמריקאיים במלחמת העולם השנייה
קטגוריה:משאיות מק
קטגוריה:כלי רכב צבאיים אמריקאיים
פיגוע הירי בצומת עפרה

**פיגוע הירי בצומת עפרה** היה פיגוע ירי שבוצע על ידי מחבלים פלסטינים ממכונית פלסטינית בטרמפיאדה בצומת שליד עפרה שבהרי בנימין בא' בטבת תשע"ט (9 בדצמבר 2018), במהלך חג החנוכה. בפיגוע נפצעה קשה שירה איש-רן, ובעלה עמיחי נפצע באופן בינוני. העובר שברחמה יולד פג בניתוח חירום ומת כעבור שלושה ימים. חמישה אזרחים נוספים נפצעו בדרגות שונות.

## הפיגוע
בא' בטבת תשע"ט, ליל נר שמיני של חנוכה (9 בדצמבר 2018), סמוך לשעה 21:30, הגיעו מחבלים בנסיעה ברכב סמוך לתחנת אוטובוס בצומת עפרה ואחד מהם החל לירות לכיוון אנשים שעמדו בתחנה. כתוצאה מהירי נפצעה באורח קשה שירה איש-רן שהייתה בחודש השביעי להריונה, בעלה עמיחי נפצע באופן בינוני וחמישה אזרחים נוספים נפצעו בדרגות שונות.

שירה פונתה על ידי צוותי ההצלה לבית החולים שערי צדק בירושלים כאשר היא במצב קשה, הובהלה לניתוח חירום והרופאים יילדו אותה והעבירו את הפג ליחידה לטיפול נמרץ בילוד כשהוא סובל מפגיעה רב-מערכתית. לאחר שלושה ימים נפטר, ובהספדים ניתן לו השם שנבחר לו על ידי הוריו (שלא יכלו להשתתף בלוויה עקב פציעתם) - עמיעד ישראל. ב-26 בדצמבר קיבלה המשפחה ספר תורה לזכרו מתורם מברזיל.

## לאחר הפיגוע
לפי הערכת השב"כ, פיגוע זה ופיגוע הירי בגבעת אסף ,שאירע ארבעה ימים לאחר מכן, בוצעו על ידי מחבלים מאותה חוליית טרור של חמאס.

ב-12 בדצמבר אותרו המחבלים, אחים בני חמולת ברגותי, על ידי השב"כ סמוך לרמאללה על ידי כוחות הימ"מ וצה"ל. אחד המחבלים, סאלח ברגותי, נהרג כשניסה לברוח ומספר חשודים נוספים נעצרו. ב-8 בינואר 2019 נעצר עאסם ברגותי, אחד המחבלים שהשתתפו בפיגוע.

ב-4 במרץ 2019, כחודשיים לאחר הפיגוע, אישר בג"ץ להרוס את ביתו של עאסם ברגותי ולמחרת הרס צה"ל את הבית. ב-17 באפריל 2019 הרס צה"ל את ביתו של צאלח ברגותי.

## קישורים חיצוניים

*  "לא ישברו אותנו": בני הזוג שאיבדו את תינוקם בפיגוע בעפרה מגיבים לראשונה, בערוץ היוטיוב של כאן 11

*  דקות לפני הפיגוע: עשרות בחגיגת חנוכה בכניסה לעפרה

## הערות שוליים

קטגוריה:יהודה ושומרון: פיגועי ירי
קטגוריה:יהודה ושומרון: פיגועים ב-2018
קטגוריה:עפרה
קטגוריה:כביש 60: פיגועים
הספרייה הלאומית של גרמניה

**הספרייה הלאומית של גרמניה** (בגרמנית: **Deutsche Nationalbibliothek** או **DNB**) היא ארכיון ביבליוגרפי מרכזי וספרייה לאומית של הרפובליקה הפדרלית של גרמניה. משימת הספרייה היא לאסוף, לארכב, לתעד ולהקליט מסמכים ומקורות ביבליוגרפיים בגרמנית של פרסומים מאז 1913, לרבות פרסומים זרים על גרמניה, תרגומי יצירות לגרמנית, עבודת מהגרים דוברי גרמנית שפורסמו מחוץ למדינה בשנים 1933 עד 1945, כדי להפוך אותם לזמינים לכלל הציבור. הספרייה הלאומית הגרמנית מנהלת קשרים ברמה הלאומית והבינלאומית מול ספריות מקומיות וספריות לאומיות זרות. הספרייה היא שותפה חשובה בפיתוח ותחזוקת חוקים ביבליוגרפיים ותקנים בגרמניה, ממלאת תפקיד משמעותי בפיתוח ספריית תקנים בינלאומית. לספריה שיתוף פעולה עם הוצאות לאור רבות, דבר שמוסדר בחוק מאז 1935 מול הוצאת לייפציג ומאז 1969 מול הספרייה הגרמנית בפרנקפורט (Deutsche Bibliothek).

לספריה סניפים בלייפציג ובפרנקפורט. בנוסף היא מפעילה ארכיון למוזיקה (Deutsches Musikarchiv) בברלין שנוסד ב-1970, אשר מתעסק בכל המוזיקה הנשמרת בארכיון. מאז 2010 ארכיון המוזיקה הוכפף לספריית לייפציג.

משנת 1999 ועד לשנת 2019 בראש הארגון עמדה אליזבת ניגמן.

## ראו גם
* קובץ בקרה משולב

## קישורים חיצוניים

* 

* 
* אתר ארכיון המוזיקה בברלין
* Libraries-Link.net – פורטל אינטרנט גרמני על ספריות
* LibWeb גרמניה  – רשימה של שרתי הספרייה בגרמניה

## הערות שוליים

*
גרמניה
סמלים ביהדות

**ב[[יהדות]]** מקובלים סמלים שונים, המייצגים את הדת ואחדים ממרכיביה.

## קישורים חיצוניים

* הראלדיקה יהודית באתר heraldica.org
* 

קטגוריה:אמנות יהודית
קטגוריה:סמלים יהודיים
פיגוע הירי בגבעת אסף

[ממוזער|מפקד [חטיבת בנימין שרון אסמן (משמאל) בסיור בזירת הפיגוע]]
**פיגוע הירי בגבעת אסף** הוא פיגוע טרור שהתרחש ביום ה' בטבת ה'תשע"ט (13 בדצמבר 2018) מעט לאחר השעה 11 בבוקר. הפיגוע בוצע בכביש 60 בצומת הכניסה לגבעת אסף בהרי בנימין על ידי מחבל פלסטיני, שירד מרכב שעצר במקום, רצח ביריות שני חיילי צה"ל, פצע קשה חייל נוסף וצעירה ונמלט מהמקום, המחבל נלכד כעבור כחודש.

הפיגוע אירע בסוף השבוע שבתחילתו אירע פיגוע הירי בצומת עפרה, הנמצא 5 ק"מ מגבעת אסף.

## הפיגוע
רכב מסוג מיצובישי עם לוחית זיהוי ישראלית עצר ליד הטרמפיאדה בצומת גבעת אסף. אחד מנוסעיו, עאסם ברגותי, ירד מהרכב, ירה לעבר חיילים ואזרחים שהיו בטרמפיאדה, הרג ביריות את סמ"ר  מאשקלון ואת סמל  מבית שמש, לוחמים בגדוד נצח יהודה ששהו במקום במשימת אבטחה, פצע קשה חייל נוסף וצעירה, לקח את נשקו של אחד החיילים, ונמלט מהזירה ברכבו. סמוך לאחר הפיגוע נמצא הרכב נטוש ליד רמאללה. לפי דיווחים ערביים ביצע המחבל וידוא הריגה בחיילים.

## לאחר הפיגוע
בעקבות הפיגוע, ומותו של התינוק הפג בפיגוע הירי בצומת עפרה, פרצו ב-13 בדצמבר הפגנות בירושלים, בכביש 60, בעפרה, בגבעת אסף וביישובים נוספים בישראל. המפגינים תבעו מממשלת ישראל נקיטת יד קשה כלפי הטרור הפלסטיני והחזרת הביטחון לתושבים. בעקבות ההפגנות ורצף הפיגועים, הודיע ראש הממשלה ושר הביטחון בנימין נתניהו על שורה של צעדים למלחמה בטרור, בהם הריסת בתי מחבלים תוך 48 שעות (פרק זמן שלא יושם בסופו של דבר), תגבור נוכחות צה"ל בשטחים ובצירי התנועה העיקריים והקמת מחסומים.

בלילה שלאחר הפיגוע הועלו קרוואנים לנקודת המאחז המפונה עמונה תוך הפרת צו שטח צבאי סגור. המתנחלים, בראשם ח"כ בצלאל סמוטריץ' וראשי המועצות האזוריות ישראל גנץ ויוסי דגן, קראו לראש הממשלה לאשר את העלייה המחודשת לקרקע, כחלק מהתגובה הממשלתית לפיגוע. ב-3 בינואר 2019 פונה המאחז בידי שוטרי מג"ב.

כוחות גדולים של צה"ל ניהלו מצוד אחר המחבלים. צה"ל פרס מחסומים באזור, והטיל כתר על אזור העיר רמאללה.

במהלך המאמץ לאיתור המחבלים נמצאו הרובה ששימש לפיגוע, מסוג AK-47 קלשניקוב, ורובה שנלקח מאחד החיילים.

לפי הערכת השב"כ, פיגוע זה ופיגוע הירי בצומת עפרה שקדם לפיגוע הנוכחי בארבעה ימים, בוצעו על ידי מחבלים מאותה חוליית טרור של חמאס. ב־7 בינואר 2019 נעצר עאסם ברגותי בביתו של סייען. את המעצר ביצע הימ"מ בעזרת מודיעין שסיפק השב"כ. ב-4 במרץ 2019, כחודשיים וחצי לאחר הפיגוע, אישר בג"ץ להרוס את ביתו של ברגותי ולמחרת הרס צה"ל את הבית.

חמישה לוחמים מגדוד "נצח יהודה" הועמדו לדין, לאחר שהכו שני חשודים כסייענים של המחבלים שביצעו את הפיגוע, בעת שהובילו אותם למעצר. שלושה מהם הורשעו בעבירה של התעללות בנסיבות מחמירות.
ממוזער|שמאל|250px|מודעות אבל על סמ"ר יוסף כהן בירושלים.

עסאם ברגותי שוחרר בהסכם חמאס–ישראל (ינואר 2025).

## קישורים חיצוניים
* 
* 
* 
* 

## הערות שוליים

גבעת אסף
גבעת אסף
גבעת אסף
גבעת אסף
גבעת אסף
פיקסי דייוויס

**פיקסי דייוויס** (באנגלית: **Pixie Davies**; נולדה ב-9 בדצמבר 2006) היא שחקנית אנגלייה. היא כיכבה בסרטים "המעון של מיס פרגרין לילדים משונים" ו"מרי פופינס חוזרת" ובסדרה "אנושיים" בתפקיד סופי הוקינס.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:אנגלים שנולדו ב-2006
קטגוריה:בריטיות שנולדו ב-2006